Pengesat me të cilat ndeshen Lojërat Olimpike të Pekinit
COVID-19 dhe abuzimi me të drejtat e njeriut janë disa nga pengesat që shoqërojnë organizimin nga Pekini të Lojërave Olimpike 
Në Lojërat Olimpike të Pekinit marrin pjesë 90 vende, në një total prej 109 aktivitetesh në 15 disiplina të ndryshme sportive. Në Pekin, zyrtarët olimpikë kanë vendosur protokolle të rrepta për të parandaluar përhapjen e COVID-it. Biletat nuk do t'i shiten publikut. Pekini ka njoftuar një sistem me qark të mbyllur, ku atletët dhe personat e tjerë të përfshirë me Lojërat Olimpike do të punojnë, konkurrojnë, do të hanë dhe flenë, pa patur kontakt me publikun e gjerë. Të gjithë pjesëmarrësit e vaksinuar mund të lëvizin lirisht në zonat e caktuara për lojërat nëpërmjet një sistemi transporti të dedikuar. Atletët e pavaksinuar do të duhet të kalojnë 21 ditë në karantinë përpara lojërave. Pjesëmarrësit vendas dhe ndërkombëtarë do të testohen çdo ditë. Por COVID-19 nuk është pengesa e vetme për Lojërat Olimpike të Pekinit. Sipas gazetës "The Washington Post", një koalicion aktivistësh kanë kërkuar bojkotimin e lojërave që i kanë quajtur "#2022Genocide Olympics", për shkak të trajtimit nga Kina të ujgurëve dhe minoriteteve të tjera etnike në provincën Xinjiang. tha Jen Psaki, Sekretare e Shtypit e Shtëpisë së Bardhë. Zëdhënësi i Ministrisë kineze të Punëve të Jashtme Wang Wenbin kritikoi politizimin e Lojërave Olimpike të Pekinit. tha ai. Megjithë denoncimin global ndaj abuzimit të Pekinit me të drejtat e njeriut, as Komiteti Ndërkombëtar Olimpik dhe as NBCU, transmetuesi ekskluziv i këtyre lojërave në SHBA, nuk përballen me Pekinin, thotë Andrew Zimbalist, profesor i ekonomisë në Kolegjin Smith. thotë ai. Profesor Zimbalist, i cili ka botuar disa libra për ekonominë e Lojërave Olimpike, thekson se Kina ushtron influencë të madhe në tregjet ndërkombëtare, të cilat nuk duan ta provokojnë Pekinin. thotë profesor Zimbalist. Sipas Variety.com, transmetuesi "NBCU po përballet me një sfidë të madhe për të tërhequr vëmendjen drejt këtij aktiviteti", jo vetëm për shkak të shkeljes së të drejtave të njeriut nga Kina, por edhe sepse gjashtë muaj pas Lojërave Olimpike në Tokio, spektatorët po kalojnë një lloj lodhjeje me Lojërat Olimpike. thotë Profesor Zimbalist. Megjithatë, ai thotë se shumica e shikuesve nuk mbartin me vete një perceptim politik kur i japin përgjigje pyetjes nëse do t'i ndjekin Lojërat Olimpike. Ai thotë se i ndjekin për shkak të kënaqësisë që japin Lojërat Olimpike, konkurencës dhe ekipeve për të cilët janë tifozë.